b'\n_START_ARTICLE_\nBoka Kotorska\n_START_PARAGRAPH_\nBoka Kotorska je dolg, prostran in raz\xc4\x8dlenjen zaliv na skrajnem severu \xc4\x8drnogorske obale Jadranskega morja. Mnogi ga nepravilno \xc5\xa1tejejo za najju\xc5\xbenej\xc5\xa1i evropski fjord, saj je to potopljen izliv nekdanje, t. i. Bokeljske reke, ki je tekla s planine Orjen, severno od mesta Herceg Novi. Je del UNESCOVE svetovne kulturne dedi\xc5\xa1\xc4\x8dine in je zelo pomembna turisti\xc4\x8dna atrakcija v \xc4\x8crni gori. Sestavljajo ga \xc5\xa1tevilni manj\xc5\xa1i zalivi, ki jih zdru\xc5\xbeujejo ozki kanali, ter tvorijo enega od najlep\xc5\xa1ih naravnih pristani\xc5\xa1\xc4\x8d v Evropi._NEWLINE_Ve\xc4\x8dja naselja ob obali so Herceg Novi, Risan, Kotor in Tivat, poleg njih pa ve\xc4\x8d manj\xc5\xa1ih, npr. Perast.'